Hospodársky systém

Hospodársky systém (iné názvy: hospodárska sústava, ekonomický systém/sústava, hospodárske/ekonomické  zriadenie, typ ekonomiky) je súhrnné označenie pre štruktúru a hospodárske procesy jednej ekonomiky, vrátane hospodárskeho správania a konania ekonomických subjektov a produkčného potenciálu (teda kvantitatívnej a kvalitatívnej výbavy ekonomiky výrobnými faktormi).Wirtschaftssystem in: Brockhaus. Enzyklopädie in 30 Bänden. 2005-2006 Hospodársky systém je jedna z častí spoločenského systému.

Niekedy sa rozlišuje hospodársky systém a hospodárske zriadenie. Toto rozlišovanie pochádza od ekonóma W. Euckena, ktorý rozlišoval hospodársky systém ako štruktúru usporiadania pomyselne konštruovaných ekonomík (teda ako ideálny typ) a hospodárske zriadenie ("Wirtschaftsordnung") ako v danom prípade realizovanú štruktúru usporiadania (teda ako reálny typ). Takéto rozlišovanie je však sporné a problematické. Iný spôsob rozlíšenia týchto termínov je taký, že hospodársky systém sa skladá z hospodárskeho zriadenia (realizovaná forma teoreticky možných úprav systému, skladá sa z právnych predpisov k hospodárstvu a zo zaužívaného kultúrneho a mravne-morálneho poriadku) a z hospodárskych faktorov (výrobné faktory, ako aj dáta relevantné pre hospodárstvo, ako napr. podnebie, rozloha štátu a pod.).Wirtschaftssystem in: Gabler Wirtschaftslexkon online 

Niekedy sa konkrétny variant hospodárskeho systému označuje ako hospodársky/ekonomický režim, tento výraz ale môže znamenať aj len súhrn zákonných pravidiel, ktoré riadia hospodársku činnosť ľudí v určitom ekonomickom systéme. V marxizme má pojmu hospodársky systém blízko pojem výrobný spôsob.systém ekonomický. In: 

 Kritériá rozlišovania hospodárskych systémov 
Jednotlivé ekonomické systémy sú z jedného pohľadu rozdielne riešenia troch základných otázok každej ekonomiky (t.j. čo vyrábať, ako vyrábať a pre koho vyrábať).Samuelson, P.A.: Economics, 1995

Z iného pohľadu sa odlišujú týmito faktormi:
 inštitúcie (inštitúcie zabezpečujúce právnu úpravu činnosti ekonomických subjektov a/alebo zasahovanie centrálnej moci)
 mechanizmy riadenia a ovládania (napr. trh či plán) - ekonomická koordinácia
 motivačné faktory (napr. maximalizácia zisku podniku). 

Iný spôsob rozdelenia kritérií je takýtohospodářský systém in: Žaloudek, K.: Encyklopedie politiky, 1996:
forma vlastníctva (súkromné, štátne, družstevné a podobne)
miera rozvoja výrobných faktorov, t.j. strojov a technológie, pracovnej sily a podobne
forma rozhodovacích procesov (úloha vlastníka, manažmentu, zamestnancov, štátu)
hierarchia hodnôt, t.j. či je systém primárne orientovaný na hospodársky rast, prežitie, stabilitu alebo niečo iné.

 Delenie 
Existuje viacero delení hospodárskych systémov. Príkladom môže byť toto delenie :
predindustriálny hospodársky systém (napr. väčšina súčasnej Afriky) - pozri predindustriálna ekonomika
(liberálny) trhový systém (napr. v 19. stor. v západnej Európe a USA) - pozri trhová ekonomika
zmiešaný (alebo sociálno-trhový) systém (napr. v súčasnom Nemecku) - pozri zmiešaná ekonomika
systém centrálne plánovanej ekonomiky (napr. v bývalom východnom bloku) - pozri príkazová ekonomika

Trochu iné je toto delenie:
historické systémy:
subsistenčná ekonomika
trhová ekonomika s dominantným poľnohospodárstvom
iné
kapitalistický systém:
liberálny kapitalizmus
neokapitalizmus
systém centrálne plánovanej ekonomiky

Inokedy sa hospodárske systémy rozlišujú podľa geografických oblastí (napr. japonský systém, americký systém a pod.). V tomto prípade sa ale zvykne uprednostňovať termín ekonomický režim (pozri vyššie).

 Referencie 


Kategória:História